Inglismaa jalgpallihiid Manchester United trahvib oma ründajat Romelu Lukakut, kes põhjuseta ei ilmunud meeskonna treeningule. Täpsemad summad on hetkel veel teadmata.
Belgia rahvuskoondislane on viimased kaks päeva treeninud koos oma eelmise klubi Anderlechtiga ning kuigi tal oli luba välismaal viibida esmaspäevani, siis eilsest pidi mängumees tagasi Inglismaal olema.
Lukaku, kes nõuab Unitedilt üleminekut Itaalia meistriliigasse, kuulub ikkagi Manchester Unitedi peatreener Ole Gunnar Solskjæri tuleva hooaja plaanidesse.
Milano Inter tegi ka Lukaku ostmiseks 60 miljoni eurolise pakkumise, mille United kiiresti tagasi lükkas. Inter on valmistamas uut pakkumist, kuna ta on klubi suurim sihtmärk sellel suvel. «Ma pean Lukakut mängijaks, kes tugevndaks meie meeskonda,» sõnas Interi peatreener Antonio Conte.